Dlamini-Zuma weet glo nie waar die hoofstad is nie | Maroela Media
Nkosazana Dlamini-Zuma, die minister van samewerkende regering en tradisionele sake, is in 'n geskrewe vraag deur die DA versoek om te sê in watter munisipaliteit die hoofstad van die Republiek gevind kan word.
George Michalakis, DA-LP en lid van die nasionale raad van provinsies, het in 'n verklaring gesê Dlamini-Zuma het geantwoord: "Die inligting wat deur die eerbare lid gevra is, sal ingedien word sodra dit beskikbaar is."
"Dit is ondenkbaar dat 'n minister, wat nie eers weet waar die hoofstad is, in beheer moet wees van die bestuur van alle stede en munisipaliteite in die land nie," het Michalakis gesê. "Dit is nog 'n bewys dat Dlamini-Zuma nie haar parlementêre pligte in 'n ernstige lig beskou nie, ongeag die feit dat sy ten volle aanspreeklik is aan die parlement."
Dlamini-Zuma is onlangs deur die DA gekap omdat sy 'n generiese reaksie aanbied op elke geskrewe parlementêre vraag, dat sy dit nie oordink nie en dat sy nie haar aanspreeklikheid in 'n ernstige lig beskou nie.
"Die reaksie sal aan pres. [Cyril] Ramaphosa en adjunkpres. [David] Mabuza gestuur word met 'n versoek dat die minister dadelik afgedank moet word. Suid-Afrikaners verdien meer van hul kabinetministers en die uitvoering van hul grondwetlike pligte. Trouens, Suid-Afrika verdien bloot beter kabinetministers."
DA Nkosazana Dlamini-Zuma
Covid-19-statistieke: 111 sterftes aangemeld
Weet sy waar haar neus is? Kan nie moelik wees om te vind, want hy moet by nou al 5km lank wees met al die leuns wat sy vertel!
Sy weet nie waar sy haar self bevind nie
LMMA – lag my masker af.
Die amper president!!!!!! En die huidige een kon net 'n paar stemme meer bymekaarkrap. Toksiese organisasie, daai ANC.